laion/Wikipedia-Exotic huggingface dataset:
רונקה אוג'ו

רונקה אוג'ו (נולדה ב-17 ביולי 1974), הידועה גם בשם רונקה אושודי אוקי, היא שחקנית קולנוע, מוזיקאית, במאית קולנוע ומפיקה ניגרית. מקורותיה של רונקה אוג'ו נמצאים באונדו, אבל היא נולדה וגדלה בלאגוס, שם היא סיימה את החינוך בבית ספר יסודי ובתיכון. היא התחילה את הקריירה שלה עם קבוצת דרמה בשם "Star Parade" (בתרגום חופשי לעברית: תהלוכת הכוכב) בהנהגתו של פאדיי, שחקן ניגרי שנהיה מפורסם בשנת 2000. עם זאת, היא השתתפה בסרט בשם אושודי אוקי, ומשם היא לקחה את שם הבמה שלה. הקריירה המוזיקלית שלה התחילה בשנת 2014, באותה שנה היא השיקה את אלבום הבכורה שלה שעדיין לא יצא. בשנת 2015 היא הוציאה סינגל בשם "Ori Mi" (בתרגום חופשי לעברית: אורי מי) עם הזמר 9ice (אנ'). בשנת 2009 היא נשאה לאנתוני גבולהאן, ויש להם שלושה ילדים. בשנת 2016 היא הציגה תמונות של ילידה בשביל לחגוג את יום הנישואים השביעי שלה. Succubus ‏(2014) Isan Laye Eesu Agbere Oju Return of Jenifa Abeke Aleko Abeke Eleko 2 Ajiloda Aimasiko eda ‏(2006) Okun Ife 2 ‏(2004) Okun Ife ‏(2004) Asiri ‏(2002) Oshodi Oke ‏(2000) רונקה אוג'ו, במסד הנתונים הקולנועיים IMDb (באנגלית) My Selling Point Is.. - Actress, Ronke Oshodi-Oke,‏ "Naij.com" Actress Ronke Oshodi Reveals Her Greatest Regret,‏ADAMS ODUNAYO, באתר "legit" YORUBA ACTRESS,RONKE OSHODI OKE WEDS SYLVESTER OMOGBOLAHAN IN NIGERIA,‏ niyi tabiti, באתר "Modern Ghana"‏, 3 בפברואר 2009 My boobs brought me to limelight—— Ronke Ojo My boobs brought me to limelight—— Ronke Ojo, באתר "vanguardngr"‏, 26 באוקטובר 2014 Actress drops new album,‏ Esho Wemimo, באתר "Pulse.ng"‏, 24 בנובמבר 2014 "Why I won't release my album yet",‏ Joey Akan, באתר "Pulse.ng"‏, 7 באפריל 2015 Ronke Oshodi Oke – “Ori Mi” ft. 9ice Prod. by ID Cabasa, באתר "tooXclusive"‏, 7 באפריל 2015 YORUBA ACTRESS,RONKE OSHODI OKE WEDS SYLVESTER OMOGBOLAHAN IN NIGERIA,‏ niyi tabiti, באתר "The Nigerian Voice Homepage"‏, 3 בפברואר 2009
יחסי אוזבקיסטן–נפאל

יחסי אוזבקיסטן–נפאל הם היחסים הדיפלומטיים בין רפובליקת אוזבקיסטן והרפובליקה הפדרלית הדמוקרטית של נפאל. יחסים בילטרליים בין שתי המדינות כוננו ב-27 בינואר 2018. שתי המדינות הן מדינות ללא מוצא לים והן חברות בארגון המדינות הבלתי-מזדהות. אוזבקיסטן אינה מיוצגת בנפאל בשום דרג, הן בדרג השגרירות והן בדרג הקונסולרי. נפאל אינה מיוצגת באוזבקיסטן בשום דרג, הן בדרג השגרירות והן בדרג הקונסולרי. Uzbekistan and Nepal to Establish ties, הימאליה טיימס, 28 בינואר 2018 (הקישור אינו פעיל, 22 ביוני 2019) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
1987 במוזיקה

בערך זה מצוינים אירועים שהתרחשו במהלך שנת 1987 ונוגעים לעולם המוזיקה. הזמרת ארית׳ה פרנקלין נכנסת להיכל התהילה של הרוק אנד רול Guns N' Roses מוציאים את אלבום הבכורה שלהם Appetite for Destruction קטגוריה: אלבומי 1987 נירוונה ארצות הברית קאשה, זמרת אלבניה יוון אלני פוריירה, זמרת, שחקנית, רקדנית ומעצבת אופנה רוסיה פולינה גאגארינה, זמרת ושחקנית פינלנד שרה אלטו, זמרת, מקום 2 באקס פקטור בריטניה 2016 ארמניה סוואק חנגיאן, זמר וכותב שירים פולין קאשה מוש, זמרת ופזמונאית בולגריה פולי ג׳נובה, זמרת ארצות הברית הילרי דאף, זמרת ושחקנית ישראל ג׳ורדי, מפיק ישראל ג׳ולייטה, זמרת ומוזיקאית ארצות הברית דארן כריס, זמר, שחקן, מדבב, משורר, מוזיקאי ומלחין ארצות הברית ברנדון יורי, סולן להקת פאניק אט דה דיסקו שווייץ אנה רוסינלי, זמרת וכותבת שירים ישראל בועז מעודה, זמר. זוכה כוכב נולד 5 ארגנטינה לואיסנה לופילטו, זמרת ושחקנית. כוכבת הטלנובלות קטנטנות והמורדים ישראל איזי, ראפר ארצות הברית קנדריק לאמאר, ראפר אנגליה אד ווסטוויק, שחקן וזמר ישראל דניאל בן חיים, זמר ארצות הברית דן ריינולדס, סולן להקת אימג׳ן דראגונס אנגליה ג׳קס ג׳ונס, מפיק ישראל אבי בן אבו, זמר ומוזיקאי סקוטלנד איימי מקדונלד, זמרת ויוצרת ארצות הברית וויז קאליפה, ראפר ארצות הברית אוון רייצ׳ל ווד, זמרת ושחקנית ארצות הברית זאק אפרון, זמר ושחקן. כוכב סדרת הסרטים היי סקול מיוזיקל ארצות הברית פרנק אושן, זמר שוודיה טובה לו, זמרת ארצות הברית קווין ג׳ונאס, גיטריסט האחים ג׳ונאס אנגליה דאגי פוינטר, בסיסט להקת מקפליי ברית המועצות ישראל מרינה מקסימיליאן, זמרת ושחקנית ישראל הדר עוזרי, זמרת, שחקנית ומנחת טלוויזיה מדיה וקבצים בנושא 1987 במוזיקה בוויקישיתוף
אוזניות אפל

Apple EarPods הן אוזניות In-Ear (המוחדרות לתעלת האוזן), שמגיעות עם נגני מוזיקה וטלפונים חכמים של חברת אפל. אוזניות אלו הן האוזניות שמסופקות עם מכשירי האייפון. ה-EarPods הקלאסיות נשלחו עם כל מכשירי האייפוד לפני הדור החמישי של מכשירי האייפוד טאץ' והאייפוד נאנו והאייפון 5. הדור הראשון של האוזניות הגיע עם הדור הראשון של האייפוד קלאסיק, ב-23 באוקטובר 2001. הן הגיעו עם שני זוגות של כיסויי ספוג. לאוזניות הדור השני נוסף סליידר מפלסטיק שנועד לאפשר את הגבלת הפער בין שני החוטים של האוזניות. הדור השלישי של האוזניות הוא יורשו של האוזניות המקוריות מבחינת עיצובן, הגיע יחד עם הדור החמישי של ה-iPod Classic והדור השני של האייפוד נאנו. הן עוצבו מחדש עם רמקול קטן יותר, וסימני ה-L/R הועברו לקדמת האוזניות, כך שלא נראו מבחוץ. דגם MA814LL/A. הן מגיעות עם האייפון הראשון ואייפון 3G, ומכילות קפסולת שליטה בחוט האוזניה הימנית; הקפסולה מכילה מיקרופון וכפתור אחד, שבאמצעות לחיצה עליו ניתן להפעיל תכונות כגון שליטה על שיחות, העברת שקופיות במצגות, הפעלת העוזרת הקולית סירי, או לצלם תמונה עם יישום המצלמה. הגיעו עם האייפון 3GS, אייפון 4, אייפון 4S, הדור השלישי של האייפוד טאץ', והיה ניתן לקנות אותן גם באופן עצמאי. לקפסולת השליטה שלהן נוספו לחצנים לשינוי עוצמת הקול. אוזניות ה-In-Ear (הוצגו ב-9 בספטמבר 2008, עודכנו ב-12 בספטמבר 2012) נמכרו באופן עצמאי בלבד. כמו האוזניות הרגילות, יש להן קפסולת שליטה ומיקרופון מובנה. אוזניות ה-EarPods (הוצגו ב-12 בספטמבר 2012) הגיעו לראשונה עם האייפון 5 והכילו קפסולת שליטה ומיקרופון. הן הגיעו עם הדור החמישי של ה-iPod Touch (ללא קפסולה ומיקרופון) והדור השביעי של ה-iPod Nano (ללא קפסולה ומיקרופון). הן נמכרות גם באופן עצמאי. ה-EarPods שמגיעות עם האייפון 5 ואילך, יחד עם אילו שנמכרות בנפרד, מגיעות עם כיסוי נשיאה, בעוד אלו שמגיעות עם הדור החמישי והשישי של ה-iPod Touch והדור השביעי של ה-iPod Nani מגיעות עם אריזת קרטון בסיסית. האוזניות דורשות iOS 2.2 ומעלה עבור מכשירי iOS, אבל לא תואמות לאייפון הראשון, אייפון 3G או לדור הראשון של ה-iPod Touch, עקב בעיות שמע. הן תואמות לרוב מכשירי האנדרואיד ולמחשבים. כמו כן, החל מהאייפון 7 מגיעות עם המכשירים אוזניות EarPods עם חיבור לייטנינג. האוזניות תואמות לכל המכשירים שיש להם מחבר לייטנינג ותמיכה ב-iOS 10 מעלה. דגמי אייפון החל מהאייפון 7 עד לאייפון X נשלחו עם מתאם לייטנינג אל חיבור 3.5 מילימטר, המאפשר ללקוחות לחבר אוזניות 3.5 מילימטר למכשירים עם חיבור לייטנינג. AirPods מדיה וקבצים בנושא אוזניות אפל בוויקישיתוף
Face ID

Face ID (תרגום חופשי: זיהוי פנים, זהות פנים) היא מערכת זיהוי פנים שתוכננה ופותחה על ידי Apple Inc. מערכת זו מיושמת בכשירים אייפון X, אייפון XS, אייפון XR, אייפון 11, אייפון 11 פרו (ודגמיהם השונים) ו-iPad Pro 2018 ואילך. זיהוי הפנים היא הדרך שבה משתמשי המכשיר יכולים לפתוח את מכשיריהם ממצב נעילה. כמו כן, ניתן לבצע פעולות של העברת כספים עם זיהוי הפנים באמצעות Apple Pay. זיהוי הפנים מחליף את מנגנון טביעת האצבע (Touch ID), ונמצא במגרעת המסך בחלקו העליון. מערכת ה־Face ID מורכבת משני חלקים: הראשון מקרן 30,000 נקודות אינפרא אדומות על פניו של המשתמש. השני הוא חיישן שסורק את תוצאות ההקרנה ויוצר ממנה תבנית תלת-ממדית של פני המשתמש. במידה והנתונים תואמים לנתוני המשתמש, האייפון מאשר את הפעולה. במידה ולא, האייפון חוסם את הפעולה ולא מאפשר לבצעה. המערכת יודעת לזהות שינויים בפניו של המשתמש, בין אם המשתמש חובש כובע, מרכיב משקפיים או מאופר. עם זאת, המערכת אינה פועלת בעיניים עצומות. לטענת אפל, מערכת זיהוי הפנים "חכמה" יותר מטביעת האצבע ומאובטחת יותר. לפי אפל, ההסתברות שמשתמש זר ייפתח את המכשיר באמצעות מנגנון טביעת האצבע הוא אחד ל־50,000, לעומת אחד ל־1,000,000 במערכת זיהוי הפנים. ניתן להשתמש ב־Face ID עם מספר פרצופים שונים בגרסת IOS 12. ה־Face ID אינו משמש כתחליף לקוד גישה. לאחר 5 ניסיונות כושלים של זיהוי הפנים או הדלקת האייפון לאחר כיבוי, מערכת זיהוי הפנים תיחסם ויהיה ניתן לפתוח את המכשיר אך ורק בעזרת קוד הגישה. כמו כן, ניתן לבטל את ה־Face ID בהגדרות. חברת אפל הכריזה על מערכת זיהוי הפנים עם הצגת האייפון X בספטמבר 2017. שנה לאחר מכן (בספטמבר 2018) עם הצגת האייפונים XS ו־XR, שוחררה גרסה שנייה למערכת זיהוי הפנים, בגרסה זו מערכת זיהוי הפנים מהירה יותר. מדיה וקבצים בנושא Face ID בוויקישיתוף About Face ID advanced technology באתר אפל הסבר על הטכנולוגיה, בדף המוצר של אייפון XS שבאתר אפל
שרפה (שפה)

שפת השרפה היא שפה מדוברת בנפאל, ובמדינת סיקים בצפון-מזרח הודו, השפה שגורה בעיקר בפי אנשי השרפה בצפון נפאל. כ-200,000 דוברים חיים בנפאל (על פי מפקד אוכלוסין מ-2011), 20,000 במדינת סיקים (1997) ועוד 800 דוברים בסין (1994). ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
רהל טוולדה

רהל טוולדה (נולדה ב-1975) היא במאית קולנוע אריתראית. טוולדה נולדה באסמרה, שבאריתריאה, וסיימה תואר ראשון בכימיה באוניברסיטת אסמרה. שינתה תחום עיסוק לקולנוע, לעדותה מכיוון שהיו לה בתוכה סיפורים "המוכרחים לצאת". בשנת 2003 כתבה וביימה את הסרט הראשון שלה, "סליחה" (היד'גת). עבדה במשרד התרבות האריתראי, וסייעה בארגון קורסים של קולנוענים מאמריקה ואירופה, כולל קורס בן שלושה חודשים ליצירת סרטים קצרים ב-2005. ב-2006 כתבה וביימה את סרטה השני, "היפים" (שיקורינתאת). הסרט עוסק בדור הצעיר, עם מוסר השכל נגד בזבוז הפוטנציאל הטמון בכולנו. לדברי טוולדה, היא מיקמה את העלילה במעמד הביניים כי ביקשה להעביר מסר שהעוני אינו מגדיר את אריתריאה. "הייצוג שלנו לא צריך להיות של המעמד הנמוך. זה לא התפקיד שלנו להיות 'העניים'. אנחנו עובדים קשה. המדינה שלנו חדשה, יש לנו הרבה מגבלות ואתגרים, מכל מיני כיוונים. אנחנו עובדים לשיפור מצבנו, ואני לא רוצה שהדימוי יהיה תמיד של עוני". הצליחו להשתתף במספר פסטיבלים, כמו פסטיבל הסרטים אמקולה קמפלה באוגנדה. טוולדה היא בין המקימים של פסטיבל הסרטים העצמאי של אריתריאה, והקרינה שם מסרטיה. סרטה הראשון, "סליחה", מומן על ידי משרד הבריאות של אריתריאה, ותורגם לאנגלית וערבית, וזכה משום כך להפצה בינלאומית בערוצי טלוויזיה. הסרט עוסק בזוג, בעל ואשה, ששניהם נשאי HIV. הסרט שואל את השאלה: האם ניתן לסלוח למי שמדביק אותך במחלה כזו? עד סופו, אין הצופה יודע מי מבני הזוג הדביק את השני. את הסרט "היפים" היא השלימה בתקציב של $30,000, במימון משרד התרבות. הסרט נבחר להקרנה בפסטיבל הקולנוע בקאן, וזכה להכרה בינלאומית. הסרט יצא גם לאקרנים בבתי הקולנוע באריתריאה, ואף יצא ב-DVD ונרכש על ידי אריתראים ברחבי עולם. ב-2015 יצא סרטה "גואלאי" (ጉዕላይ ,GuElai). זהו סרט קומדיה, המספר על זוג אריתריאי צעיר. האישה, מהאריטה, רוצה עוד ילדים בנוסף לבן היחיד שלהם, אך בן זוגה, גואלאי, מציב כתנאי שהכנסת המשפחה תעלה בהתאם; בינתיים, הוא לא מצליח למצוא או להחזיק במשרה, והמתח בין השניים גובר לכדי משבר. צוות השחקנים של הסרט כולל את מיטב הקומיקאים האריתראים, ביניהם האגוס ולדגבריאל (סוזינינו), מבראטו סלמון, וסארון ברקת. ב-2018 יצאה טוולדה בסרט קומדיה נוסף, "מוטנטה". בנוסף לעבודתה ביצירת סרטים משלה, טוולדה תרגמה את "Casablanca" מאת מייקל קרטיס לטיגריניה (השפה הלאומית האריתראית) בשנת 2004, ועבדה בתיאטרון בעת שלקחה את צעדיה הראשונים כיוצרת, וכן עובדת כמנהלת אמנותית ובמאית דיבוב. מדיה וקבצים בנושא רהל טוולדה בוויקישיתוף רהל טוולדה, ברשת החברתית פייסבוק רהל טוולדה, ברשת החברתית אקס (טוויטר) “We have outstandingly valuable history that inspires Eritrean artists”, Billion Temesghen, Shebait.com - Eritrea - Ministry of Information, 23 October 2015 Rahel Tewelde, SPLA In Eritrea, Cinema Theaters are very crowded for local films, Olivier Barlet, Africultures, 24 JUIN 2008 Rahel Tewelde, Cine Pobre "GuElai" áŒ‰á‹•áˆ‹á‹­ Eritrean comedy movie produced by Director Rahel Tewelde, DEHAI-Eritrea OnLine, Apr 18 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רהל טוולדה".
פלאוניסקום

פלאוניסקום (שם מדעי: Palaeoniscum) הוא סוג של דג מקרין סנפיר קדום שחי בסוף הפרם בימים של אירופה וצפון אמריקה לפני 254–259 מיליון שנה. הדג היה שייך לסדרה הנכחדת Palaeonisciformes שהייתה שייכת לקבוצת הסחוס-גרמיים לצד דגי התנין והרב סנפירים המודרניים. הדג הגיע לאורך 30 סנטימטר והיה בנוי כמו טורפדו. הוא היה בעל זנב גבוה ומחודד וסנפיר גבי חזק, שהיה בנוי לשחייה מהירה. לצדי פיו נמצאו מעין "שקיות" ששימשו כשלפוחית אוויר ועזרו לדג לנשום. הדג היה טורף מהיר באגמים ובביצות של הפרם, ככל הנראה של דגים קטנים יותר ויצורים דומים, והיה בעל שיניים מתחלפות בדומה לשיני כרישים. מדיה וקבצים בנושא פלאוניסקום בוויקישיתוף פלאוניסקום, באתר GBIF (באנגלית)
De Película

De Película הוא אלבום האולפן התשיעי של הזמרת-יוצרת המקסיקנית, גלוריה טרווי. האלבום יצא לאור ב-24 בספטמבר 2013, על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו חמישה סינגלים. שניים מתוכם שימשו כשירי הנושא של הטלנובלה, "חופשי לאהוב אותך" (אנ'). האלבום הגיע למקום השני במצעד האלבומים הלטיניים, והשני במצעד אלבומי הפופ הלטיניים. האלבום הופק על ידי ארמנדו אווילה, מאורליו פינדה, מוטיף וסבסטיאן ג'יי. האלבום בדומה לעטיפתו ושמו, עוסק בקולנוע ובסרטי קולנוע. בתחילתם של כמה מן הקליפים של שירי האלבום, ניתן לראות את גלוריה טרווי לבושה כאריה, תוך שהיא שואגת כאות מחווה לליו האריה. במקסיקו זכה האלבום למעמד פלטינה על סך מכירות של 60 אלף עותקים. על מנת לקדם את האלבום, יצאה טליה ב-7 בפברואר 2014, לסיבוב ההופעות החמישי שלה, "De Película Tour". סיבוב ההופעות כלל בתוכו כ-35 מופעים שהתקיימו בארצות הברית, 30 מופעים שהתקיימו במקסיקו ועוד 9 מופעים שהתקיימו באמריקה הלטינית. בסך הכל, נכללו בסיבוב ההופעות כ-74 מופעים. מידע על האלבום De Película באתר AllMusic Gloria Trevi - De Película, Discogs (באנגלית) Televisa TIM, Telenovelas, Las Estrellas TV (בספרדית) "Gabriel Soto está "emocionado" de actuar junto a Gloria Trevi en Libre para amarte". People en Español (באנגלית). נבדק ב-2018-11-13. האלבום במצעד האלבומים הלטיניים, באתר www.billboard.com (באנגלית) האלבום במצעד אלבומי הפופ הלטיניים, באתר www.billboard.com (באנגלית) De Película - Gloria Trevi | Songs, Reviews, Credits | AllMusic, AllMusic GloriaTreviVEVO (2014-08-01), Gloria Trevi - Habla Blah Blah ft. Shy Carter, נבדק ב-2018-11-13 Recibe Gloria Trevi Disco de Oro por "De película". Con Maxine Woodside, ‏2016-03-03 Gloria Trevi Average Setlists of tour: De Película Tour | setlist.fm, www.setlist.fm Univision Programas, Entérate de todo lo que esta pasando al rededor de los Premios Juventud 2018, Univision (באנגלית) "Gloria Trevi deja claro que ha sido traicionada | La Opinión". La Opinión (בEuropean Spanish). אורכב מ-המקור ב-2014-11-29. נבדק ב-2018-11-13. Terra - Notícias, esportes, coberturas ao vivo, diversão e estilo de vida, Terra (בפורטוגזית) De Película, 2013-01-01, נבדק ב-2022-04-23
לפטולפיס

לפטולפיס (שם מדעי: Leptolepis; מילולית: "קשקש עדין") הוא סוג של דג גרם נכחד שחי במים מתוקים ובימים בין הטריאס לתחילת הקרטיקון לפני 242–112.6 מיליון שנה. סוג זה נחקר לראשונה כבר ב-1943 וקיבל שם בידי החוקר השווייצרי-אמריקאי לואי אגאסי והיה מראשוני דגי הגרם שתוארו. הם נמצאו בכל היבשות וככל הנראה חיו גם הרחק מהיבשה. דגים אלה הגיעו עד לאורך 30 סנטימטר ודמו בצורתם לסרדיניים, אף שאין להם קרבה משפחתית. הדג היה מראשוני הכליל גרמיים שהיו בעלי קשקשים ובעלי שלד עשוי מעצם בלבד. דגים קדומים יותר מהסדרה פכיקורמאים שבקבוצה תמים גרמיים היו בעלי סחוס בתוך גופם לצד עצמות גרמיות. מבנה העצם והקשקשים עזר לדגים אלה לנוע במהירות במים. בדומה לסרדינים המודרניים דג זה ניזון בנחילים גדולים מפלנקטון צף והתגונן מטורפים באמצעות נחיל גדול שהסתחרר ובילבל את טורפיו. בין טורפים אלו נמנים דמויי-תנינאים קדומים, מוזאזאוריים ופליוזאורים שונים ואולי גם עופות ימיים ופטרוזאורים. במאובן של פלגוזאורוס (Pelagosaurus) נמצאו עצמות של דג זה, מה שמרמז על כך שצד אותם דרך קבע. Leptolepis africana Leptolepis autissiodorensis Leptolepis brodiei Leptolepis concentricus Leptolepis coryphaenoides Leptolepis disjectus Leptolepis gregarius Leptolepis jaegeri Leptolepis knorri Leptolepis lowei Leptolepis macrophthalmus Leptolepis neumayri Leptolepis nevadensis Leptolepis normandica Leptolepis saltviciensis Leptolepis toyei Leptolepis wealdensis מדיה וקבצים בנושא לפטולפיס בוויקישיתוף לפטולפיס, באתר אנציקלופדיה בריטניקה (באנגלית) לפטולפיס, באתר GBIF (באנגלית)
תומאס קרומוול

תומאס קרומוול, הרוזן הראשון של אסקס (באנגלית: Thomas Cromwell;‏ סביבות 1485 – 28 ביולי 1540), היה מדינאי אנגלי, אחת הדמויות הפוליטיות החשובות ביותר בזמן מלוכותו של הנרי השמיני. קרומוול נולד בעיר פאטני בממלכת אנגליה (כיום חלק מרובע וונדסוורת' בלונדון). אביו, וולטר קרומוול (1463–1510), היה נפח, בעל מבטשה, סוחר בדים והבעלים של פונדק ומבשלה. לקרומוול היו שתי אחיות. המבוגרת מביניהן, קתרין, נישאה למורגן ויליאמס, עורך דין מוויילס. אליזבת, האחות הצעירה, נישאה לאיכר. בנה של קתרין, ריצ'רד ויליאמס, עבד אצל דודו (תומאס) ושינה את שמו לריצ'רד קרומוול. אותו ריצ'רד הוא סבא-רבא של אוליבר קרומוול. כנער, עזב קרומוול את משפחתו בפאטני וחצה את התעלה ליבשת. דיווחים על פעילותו בצרפת, באיטליה, ובארצות השפלה הם שטחיים וסותרים. נטען כי הוא הפך שכיר חרב וצעד עם הצבא הצרפתי לאיטליה, שם לחם בספרדים על גדות הגריליאנו ב-28 בדצמבר 1503. לאחר שלמד עריכת דין החל לשמש כעוזר לקרדינל תומאס וולזי ונעשה לחבר הפרלמנט האנגלי בשנת 1523. לאחר המשבר שגרמו גירושי המלך הנרי השמיני מקתרין מאראגון, עלתה קרנו של קרומוול על חשבונו של וולזי. בשנת 1533 הוא מונה למשרת מזכיר המדינה, וב-1536 למשרת הלורד שומר החותם. עיקר פועלו של קרומוול היה בהקשר של הרפורמות הדתיות באנגליה של אותה תקופה – הוא היה אחד ממעצבי הכנסייה האנגליקנית. הוא היה אחד התומכים הבולטים בהצעה להפוך את המלך הנרי השמיני לראש הכנסייה האנגליקנית ועזר להעביר את "חוק העליונות הראשון", שמיסד מעמד זה. בשנת 1535 מינה המלך את קרומוול לשרו הראשי (viceregent). משרה זו נתנה לו סמכות שיפוט עליונה בתחומי הדת ויצרה לראשונה רשות מאוחדת אחת מעל שני המחוזות של הכנסייה האנגליקנית. כשר הראשי של המלך פיקח קרומוול על פירוק המנזרים באנגליה. הוא ביקר במנזרים ובכנסיות רבות והחרים את רכושם כדי להעבירו לידי המלך, ראש הכנסייה החדש. כפרס על מעשיו בתהליך זה קבע הנרי השמיני עבור קרומוול את התואר רוזן אסקס, שהוענק לו בשנת 1540. למרות שהלאמת המנזרים מתוארת לרוב כניסיונו של מלך חמדן לצבור לעצמו את אוצרות הכנסייה הנוצרית, קרומוול ראה זאת כפעולה אידאולוגית נגד תופעת הנזירים. כל עוד החזיק קרומוול בעמדת כוח, חצר המלוכה הייתה פתוחה לקבלת רפורמות דתיות. מעבר לפועלו בהקשר לכנסייה האנגליקנית קידם קרומוול גם את איחוד ויילס ואנגליה בפרלמנט. קרומוול תמך בהנרי השמיני כאשר זה הוציא להורג את אן בולין ובנישואיו לג'יין סימור. ביקורת על מעשה זה, או למעשה על החיפזון בנישואין, גרמה למעמדו להחל לאבד מיציבותו. לאחר מכן, כאשר עודד את המלך להינשא פעם נוספת (לאחר שסימור מתה מסיבוכי לידה), הפעם לאן מקליווס, הוגדרו הנישואין כאסון - הנרי התגרש ממנה לאחר שישה חודשים בלבד, ומתנגדיו של קרומוול ניצלו הזדמנות זו לדרוש את מעצרו. קרומוול הוצא להורג במצודת לונדון ב-28 ביולי 1540. נאמר שהנרי השמיני בחר בכוונה תחילה מוציא להורג בלתי מנוסה, שהצליח לערוף את ראשו של קרומוול רק לאחר שלושה ניסיונות. לאחר ההוצאה להורג הורתח ראשו של קרומוול והוצג בפומבי על גבי חנית, כשעורפו ללונדון. "וולף הול", מאת הילרי מנטל, 2010 הוצאת בבל - עובד לסדרת הטלוויזיה "וולף הול" מדיה וקבצים בנושא תומאס קרומוול בוויקישיתוף תומאס קרומוול, באתר "Find a Grave" (באנגלית) תומאס קרומוול, באתר אנציקלופדיה בריטניקה (באנגלית) תומאס קרומוול, באתר אנציקלופדיית ההיסטוריה העולמית (באנגלית)
נמל התעופה הבין-לאומי האימאם חומייני

נמל התעופה הבין-לאומי האימאם חומייני (בפרסית: فرودگاه بین المللی امام خمینی تهران) הוא נמל התעופה הבין-לאומי המרכזי של טהראן, בירת איראן. נמל התעופה ממוקם 30 ק"מ דרומית מערבית לטהראן. יחד עם נמל התעופה הבין-לאומי מהראבאד, הוא אחד משני נמלי התעופה הבין-לאומיים המשרתים את העיר. נמל תעופה זה משמש לטיסות בין-לאומיות, בעוד נמל התעופה הבין-לאומי מהראבאד משמש לעת עתה לטיסות פנימיות. בשנת 2017 דורג נמל התעופה במקום השלישי באיראן מבחינת תנועת נוסעים, עם תנועה של 8.8 מיליון נוסעים, אחרי נמל התעופה משהד במקום השני ונמל התעופה הבין-לאומי מהראבאד במקום הראשון. נמל התעופה מופעל על ידי חברת שדות התעופה האיראנית (אנ') והוא אחד מבסיסיהן של חברת הדגל האיראנית איראן אייר ועוד כמה חברות תעופה איראניות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עבודות בניית נמל התעופה החלו בתקופת טרום המהפכה האיראנית ב-1979. מעצבת הפרויקט המקורית הייתה חברת TAMS, שותפות אמריקנית להנדסה ולעיצוב אדריכלי. מיזם מקומי משותף נוצר בין חברת TAMS לחברה איראנית מקומית, לביצוע פרויקט הקמת נמל התעופה. אולם, בעקבות המהפכה האיראנית, ננטש הפרויקט עד שהחליטה ממשלת איראן להשיב על כנה את התוכנית, ולבנות את נמל התעופה על ידי מומחים מקומיים. החברה הצרפתית ADP נבחרה לעמוד בראש המעצבים וחברות ההנדסה המקומיים. חוזה בנייה הוענק לחברה הקבלנית האיראנית - קייסון בע"מ לבצע ולנהל את הבנייה, אך לאחר שנתיים, ננטש החוזה והוא הוענק לקרן מוסטפאן (אנ'). לאחר השלמת בנייתו של טרמינל 1 בידי קרן מוסטפאן, החליט הארגון האיראני לתעופה אזרחית על הסבת החברה המתפעלת למאגד TAV עם הקמתו של טרמינל (שדה תעופה) נוסף. פתיחת נמל התעופה תוכננה במקור ל-11 בפברואר 2004, אך עקב כמה בעיות שנוצרו, כולל בעיות באספקת דלק לשדה התעופה החדש ועיכוב בחתימה על עסקה עם משרד הנפט האיראני, פתיחת נמל התעופה התעכבה עד 8 במאי 2004. זמן מה לפני הפתיחה המתוכננת ב-8 במאי הודיעו שתי חברות תעופה מקומיות על סירובן להסבת טיסותיהן לנמל התעופה החדש. שעות ספורות לאחר פתיחת נמל התעופה, סגרו משמרות המהפכה האסלאמית את הנמל בשל חששות ביטחוניים. טיסה אחת בלבד מדובאי, הורשתה לנחות בנמל. נמל התעופה נפתח מחדש ב-13 במאי. באפריל 2005, נפתח נמל התעופה מחדש, בהנהלתן של ארבע חברות תעופה מקומיות: מהאן אייר, איראן אסמאן איירליינס, ספיאן איירליינס וקיש אייר, אם כי לא הוענק לזה חוזה רשמי. ב-8 באוקטובר 2007, הוכרז כי לעת חצות הלילה של 28 באוקטובר 2007, יוסבו כל הטיסות הבינלאומיות לנמל התעופה, למעט טיסות מ- ולדמשק, ג'דה ומדינה. ב-2016, בשל מתחים פוליטיים בין איראן וערב הסעודית, הושעו כל טיסות החג' מאיראן. ב-15 ביולי 2009 התרסק מטוס טופולב Tu-154 של כספיאן איירליינס בטיסה 7908 בשדה בכפר במחוז קזווין באיראן בדרכו לירוואן, ארמניה, 16 דקות לאחר המראה. כל 168 הנוסעים ואנשי הצוות נספו. ב 8 בינואר 2020 התרסקה טיסה 752 של יוקריין אינטרנשיונל איירלינס דקות אחדות לאחר המראתה לעבר קייב, אחרי שנורה לעברה בטעות טיל קרקע-אוויר. כל 176 הנוסעים ואנשי הצוות נספו באירוע. מדיה וקבצים בנושא נמל התעופה הבין-לאומי האימאם חומייני בוויקישיתוף אתר האינטרנט הרשמי של נמל התעופה הבין-לאומי האימאם חומייני (בפרסית) נמל התעופה הבין-לאומי האימאם חומייני, ברשת החברתית אינסטגרם https://www.revolvy.com/page/List-of-the-busiest-airports-in-Iran (הקישור אינו פעיל, 23 באוגוסט 2022) IAC. "Iran Airports Company - Home". en.airport.ir.
איליה נסטסה

איליה נסטסה (ברומנית: Ilie Năstase; נולד ב-19 ביולי 1946) הוא טניסאי רומני, אשר בשיאו דורג ראשון בעולם, והיה אחד מהטניסאים המובילים בשנות ה-70 של המאה ה-20. זכה בשני תוארי גראנד סלאם ביחידים, 2 תארים בזוגות גברים ו-2 תארים בזוגות מעורבים וב-4 תוארי אליפות סבב המאסטרס העולמי. הוא אחד מחמישה טניסאים בהיסטוריה שזכו ביותר מ-100 תוארי ATP ‏(57 ביחידים ו-45 בזוגות). נוסף לכך, הוא חיבר מספר רומנים בשפה הצרפתית. נסטסה נולד בבוקרשט, רומניה. בשנת 1971 הגיע לשלב הגמר באליפות צרפת הפתוחה. בשנת 1972, במשחק הגמר באליפות וימבלדון, הפסיד לסטן סמית' מארצות הברית ב-5 מערכות. חודשיים לאחר מכן, זכה באליפות ארצות הברית הפתוחה לאחר ניצחון ב-5 מערכות על ארתור אש מארצות הברית. בשנת 1973 זכה באליפות צרפת הפתוחה בלא שהפסיד מערכה בטורניר (ביורן בורג קבע הישג זה בשנים 1978 ו-1980 וכן רפאל נדאל בשנים 2008 ו-2010). כשחקן נבחרת רומניה בגביע דייוויס, הגיע נסטסה 3 פעמים לשלב הגמר בשנים 1969, 1971 ו-1972. נסטסה שיחק במספר טורנירים גם בישראל. נסטסה פרש מטניס מקצועני ב-1985, בגיל 39. בשנות ה-80 פנה לקריירה ספרותית בצרפתית, ובשנות התשעים נכנס לפוליטיקה הרומנית. בשנת 1996 היה מועמד לראשות עירית בוקרשט. בשנת 1991 זכה נסטסה להיכלל בהיכל התהילה הבינלאומי של הטניס. מדיה וקבצים בנושא איליה נסטסה בוויקישיתוף איליה נסטסה, באתר ה-ATP איליה נסטסה, באתר ה-ITF איליה נסטסה, באתר גביע דייוויס איליה נסטסה, באתר היכל התהילה של הטניס נמרוד עופרן‏, איליה וקוץ בה: ההתנהגות של איליה נסטאסיה מסכנת את המורשת שבנה, באתר וואלה, 3 במאי 2017 איליה נסטסה, באתר אנציקלופדיה בריטניקה (באנגלית) אמיר קמינר, ה"פלייבוי" שהביא את הזוהר לעולם הטניס: "נהניתי מאוד, את החרטות אני משאיר מאחור", באתר ynet, 24 באוגוסט 2024 ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
חצור

חצור הוא שם בכנענית הנגזר מן המילה חציר. האם התכוונתם ל... בסיס חצור – בסיס טיסה של חיל האוויר הישראלי בשפלה הדרומית בעל חצור – הגבוה בהרי בנימין והשומרון חצור אשדוד – קיבוץ בשפלה הדרומית חצור הגלילית – מועצה מקומית באצבע הגליל שברמת הגולן מסוף חצור הגלילית – ממוקם במתחם קניון הגליל העליון הוא תחנת האוטובוסים המרכזית של הגליל העליון תחנת הרכבת חצור הגלילית – תחנת נוסעים עתידית ומתוכננת של רכבת ישראל תל חצור – עיר עתיקה תל וגן לאומי ישראלי באצבע הגליל שברמת הגולן אישים: אילן חצור – מחזאי, במאי ותסריטאי ישראלי יונה חצור – קצין משמר הכנסת הראשונה של מדינת ישראל חצר